
LUONNOS EUROOPAN PARLAMENTIN LAINSÄÄDÄNTÖPÄÄTÖSLAUSELMAKSI
[bookmark: _Hlk223989061]esityksestä neuvoston päätökseksi tietoverkkorikollisuuden vastaisen Yhdistyneiden kansakuntien yleissopimuksen ”Kansainvälisen yhteistyön vahvistaminen tiettyjen tieto- ja viestintäteknisten järjestelmien avulla tehtävien rikosten torjumisessa ja vakaviin rikoksiin liittyvän sähköisen todistusaineiston jakamisessa” tekemisestä Euroopan unionin puolesta
(14941/2025 – C10‑0369/2025 – 2025/0231(NLE))
(Hyväksyntä)
Euroopan parlamentti, joka
–	ottaa huomioon esityksen neuvoston päätökseksi (14941/2025),
–	ottaa huomioon tietoverkkorikollisuuden vastaisen Yhdistyneiden kansakuntien yleissopimuksen ”Kansainvälisen yhteistyön vahvistaminen tiettyjen tieto- ja viestintäteknisten järjestelmien avulla tehtävien rikosten torjumisessa ja vakaviin rikoksiin liittyvän sähköisen todistusaineiston jakamisessa” (12735/25),
–	ottaa huomioon neuvoston Euroopan unionin toiminnasta tehdyn sopimuksen 82 artiklan 1 ja 2 kohdan, 83 artiklan 1 kohdan sekä 87 artiklan 2 kohdan ja 218 artiklan 6 kohdan toisen alakohdan a alakohdan mukaisesti esittämän hyväksyntää koskevan pyynnön (C10‑0369/2025),
–	ottaa huomioon työjärjestyksen 107 artiklan 1 ja 4 kohdan sekä 117 artiklan 7 kohdan,
–	ottaa huomioon kansalaisvapauksien sekä oikeus- ja sisäasioiden valiokunnan suosituksen (A10‑0000/2026),
1.	antaa hyväksyntänsä sopimuksen tekemiselle;
2.	kehottaa puhemiestä välittämään parlamentin kannan neuvostolle ja komissiolle sekä jäsenvaltioiden hallituksille ja parlamenteille ja Yhdistyneille kansakunnille.




<PathFdR>PR\1338824FI.docx</PathFdR>		PE<NoPE>785.296</NoPE><Version>v01-00</Version>
FI	Moninaisuudessaan yhtenäinen	FI
PE<NoPE>785.296</NoPE><Version>v01-00</Version>	2/7	<PathFdR>PR\1338824FI.docx</PathFdR>
FI
<PathFdR>PR\1338824FI.docx</PathFdR>	7/7	PE<NoPE>785.296</NoPE><Version>v01-00</Version>
		FI

Kyberrikollisuuden ja kyberavusteisten rikosten lisääntyessä ennennäkemättömällä vauhdilla kyberrikollisuutta koskeva YK:n yleissopimus voi toimia keskeisenä välineenä, jolla vahvistetaan kansainvälistä yhteistyötä samalla kun edistetään ihmisoikeuksia sopimusvaltioissa. Internetin rajattomuuden vuoksi on välttämätöntä hyödyntää sellaista kokonaisvaltaista lähestymistapaa, jossa osallistetaan laaja liittouma kumppaneita, jotka ovat sitoutuneet ylläpitämään ihmisoikeuksia, demokratiaa ja oikeusvaltioperiaatetta. Yhteiset toimet ovat keskeisiä, jotta voidaan torjua tehokkaasti verkkorikollisuutta ja varmistaa, että digitaalisessa ympäristössä toimivat rikolliset saatetaan vastuuseen.
On myös syytä mainita, että vaikka yleissopimus on saanut tukea useilta eri sidosryhmiltä, se on herättänyt arvostelua kansalaisyhteiskunnan ja palveluntarjoajien keskuudessa erityisesti perusoikeuksien ja -arvojen suojelun varmistamisen osalta. Yleissopimuksen suojatoimien hyödyntäminen on näin ollen avainasemassa, kun toimivaltaiset viranomaiset soveltavat sitä.
Ratifioimalla yleissopimuksen EU voisi sen täytäntöönpanon säätelijänä ottaa johtoaseman kybertoimintaympäristön suojelussa. EU:lla on vahva sääntelykehys ja se on sitoutunut demokraattisiin arvoihin, minkä vuoksi sillä on hyvät edellytykset puolustaa näitä arvoja kumppanien ja muiden osapuolten keskuudessa samalla kun se varmistaa, että yleissopimus edistää turvallista ja avointa digitaalista maailmaa. Lisäksi EU voisi pyrkiä varmistamaan luotettavan kansainvälisen yhteistyön, jolla ehkäistään digitaalisen ympäristön väärinkäyttöä ja edistetään ihmisoikeuksia sopimuspuolten keskuudessa, ja vaikuttaa sen muotoon. Vankkojen suojatoimien ylläpito on ratkaisevan tärkeää luottamuksen edistämiseksi ja tehokkaan maailmanlaajuisen rikosasioita koskevan yhteistyön varmistamiseksi.
Edellä esitetyn perusteella esittelijä suosittaa kyberrikollisuutta koskevan YK:n yleissopimuksen tekemistä.

<FootprintIntro>Esittelijä ilmoittaa työjärjestyksen liitteessä I olevan 8 artiklan mukaisesti sisällyttäneensä mietintöönsä aiheeseen liittyvistä asioista tietoja, jotka hän on saanut laatiessaan mietintöluonnosta seuraavilta pakollisesta avoimuusrekisteristä tehdyn toimielinten välisen sopimuksen[footnoteRef:1] soveltamisalaan kuuluvilta edunvalvojilta tai seuraavilta kolmansien maiden viranomaisten edustajilta, mukaan lukien niiden diplomaattiset edustustot ja suurlähetystöt:</FootprintIntro> [1:  Euroopan parlamentin, Euroopan unionin neuvoston ja Euroopan komission toimielinten välinen sopimus, tehty 20 päivänä toukokuuta 2021, pakollisesta avoimuusrekisteristä (EUVL L 207, 11.6.2021, s. 1, ELI: http://data.europa.eu/eli/agree_interinstit/2021/611/oj).] 

	1. Pakollisesta avoimuusrekisteristä tehdyn toimielinten välisen sopimuksen soveltamisalaan kuuluvat edunvalvojat

	Cybersecurity Tech Accord

	Epicenter.works

	Microsoft

	2. Kolmansien maiden viranomaisten edustajat, mukaan lukien niiden diplomaattiset edustustot ja suurlähetystöt

	


Esittelijä on yksin vastuussa edellä olevan luettelon laatimisesta.
Kun luettelossa mainitaan luonnollisen henkilön nimi ja/tai tehtävänimike, esittelijä vakuuttaa antaneensa kyseiselle henkilölle Euroopan parlamentin tietosuojaselosteen numero 484 (https://www.europarl.europa.eu/data-protect/index.do), jossa määritetään henkilötietojen käsittelyyn sovellettavat ehdot ja siihen liittyvät oikeudet.

